Lindeman startet som sanger i vokalkvartetten The Vikings, som ble ledet av Kjell Karlsen, og fortsatte med sin egen vokalgruppe, Those Five. I 1960-årene begynte han å skrive egne sanger, både for Those Five og for andre kjente artister. Mange av Melodi Grand Prix-bidragene på den tiden bar Lindemans signatur. Det har også blitt internasjonale priser for sangene hans. I 1974 sang Ellen Nikolaysen «You Made Me Feel i Could Fly» til topps i Popular Song Festival i Tokyo, og i 1979 gjentok Trond Granlund bedriften med «Give Me Time» i den irske Castlebar Song Contest. Lindeman var ansatt i plateselskapet CBS fra 1974 til 1986, og i NRK fra 1986 til 2004 der han var produsent og senere programleder for blant annet .